B4-0581/96

Ψήφισμα σχετικά με τη Διάσκεψη των Ηνωμένων Εθνών Habitat II: «Διάσκεψη Κορυφής για τις Πόλεις», Κωνσταντινούπολη, από τις 2 έως τις 14 Ιουνίου 1996

Το Ευρωπαϊκό Κοινοβούλιο,

Α. έχοντας υπόψη ότι περίπου 18 εκατομμύρια άνθρωποι εντός της Ευρωπαϊκής Ένωσης μπορούν να θεωρηθούν είτε άστεγοι είτε στεγασμένοι υπό συνθήκες πολύ κακής ποιότητας ή συνθήκες συνωστισμού,

Β. έχοντας υπόψη ότι ο αστικός πληθυσμός ανά την υδρόγειο αυξάνεται σταθερά και θα αντιπροσωπεύει το 2025 τα δύο τρίτα του συνολικού πληθυσμού της γης[semigr ] λαμβάνοντας υπόψη ότι υπολογίζεται ότι 600 εκατομμύρια άνθρωποι ανά τον κόσμο ζουν σε κατοικίες και γειτονιές που θεωρούνται επικίνδυνες για τη ζωή και την υγεία εξαιτίας της ακαταλληλότητας των δομών στέγασης και της ανεπάρκειας των υποδομών και των υπηρεσιών που παρέχονται σε καθημερινή βάση,

Γ. έχοντας υπόψη ότι η Διάσκεψη Habitat II που θα διεξαχθεί στην Κωνσταντινούπολη από 2 έως 14 Ιουνίου 1996 θα είναι η τελευταία από μία σειρά διασκέψεων των Ηνωμένων Εθνών στον εικοστό αιώνα που θα ασχοληθεί με ένα από τα πιο σοβαρά θέματα σχετικά με την ποιότητα ζωής των μελλοντικών γενεών,

Δ. έχοντας υπόψη ότι μεταξύ των λόγων που συμβάλλουν στην αύξηση των δυσκολιών πρόσβασης σε ικανοποιητική και φθηνή στέγη περιλαμβάνονται η έλλειψη επαρκών πόρων, η μακροπρόθεσμη ανεργία και τα κενά των συστημάτων ασφάλειας και κοινωνικής προστασίας καθώς και η έλλειψη ικανοποιητικών κοινωνικών κατοικιών,

Ε. έχοντας υπόψη ότι όλα τα κράτη μέλη αναγνώρισαν το δικαίωμα για ικανοποιητική στέγαση σ'όλους τους ανθρώπους ως βασική αρχή κατά την επικύρωση της Διεθνούς Συνθήκης των Ηνωμένων Εθνών του 1996 για τα Οικονομικά, Κοινωνικά και Πολιτιστικά Δικαιώματα, στην εθνική νομοθεσία τους ή την διοικητική πρακτική τους,

ΣΤ. έχοντας υπόψη ότι η μη τήρηση του δικαιώματος στέγασης αποτελεί παραβίαση των αρχών και των δημοκρατικών αξιών επί των οποίων βασίζεται η ευρωπαϊκή κοινωνία, όπως αναφέρει η Ευρωπαϊκή Σύμβαση για την Προστασία των Δικαιωμάτων του Ανθρώπου και των Θεμελιωδών Ελευθεριών, σύμφωνα με το άρθρο ΣΤ παράγραφος 2 της Συνθήκης για την Ευρωπαϊκή Ένωση,

Ζ. έχοντας υπόψη ότι από το 1955 ήδη, η Επιτροπή βασιζόμενη στη Συνθήκη χρηματοδότησε προγράμματα για την παροχή βοήθειας στον τομέα της στέγασης και προγράμματα για βελτίωση του οικιστικού περιβάλλοντος των εργαζομένων στην βιομηχανία άνθρακα και χάλυβα και των οικογενειών τους προκειμένου να συμβάλει στην ποιόητα της της παραγωγής και την ανταγωνιστικότητα των επιχειρήσεων στον κλάδο αυτό,

Η. έχοντας υπόψη ότι υπάρχει μεγάλη ανάγκη για προώθηση των διεθνών ανταλλαγών πληροφοριών και εμπειριών σχετικά με τους τρόπους πρόληψης του αποκλεισμού από την εξασφάλιση στέγης,

Θ. έχοντας υπόψη ότι μόνον μια μακροπρόθεσμη και συγκεκριμένη πολιτική υπέρ της στέγασης των πλέον ευάλωτων κοινωνικών ομάδων θα μπορέσει να δώσει βιώσιμες και ουσιαστικές λύσεις στα σοβαρά προβλήματα στέγασης που αντιμετωπίζουν τον τελευταίο καιρό οι χώρες μας και θα τονώσει επομένως τη δημιουργία θέσεων απασχόλησης που αποτελεί κύρια προτεραιότητα της Κοινότητας,

Ι. έχοντας υπόψη ότι οι γυναίκες έχουν δεν μπόρεσαν να συμμετάσχουν καθόλου στη λήψη αποφάσεων που διαμορφώνουν την ανάπτυξη οικισμών σε πόλεις, κωμοπόλεις και χωριά, ενώ είναι ακριβώς οι γυναίκες που υποφέρουν περισσότερο και βρίσκονται σε μειονεκτικότερη θέση από απόψεως προστασίας,

ΙΑ. έχοντας υπόψη ότι οι αυτόχθονες πληθυσμοί αφενός και οι πρόσφυγες, μετανάστες και τα παιδιά του δρόμου αφετέρου είναι θύματα αναγκαστικών μετακινήσεων από τα πατρογονικά εδάφη ή τόπους εγκατάστασής τους και, ως εκ τούτου, θίγονται ιδιαίτερα από το πρόβλημα αξιοπρεπών όρων στέγασης και συνθηκών διαβίωσης,

ΙΒ. έχοντας υπόψη ότι η Επιτροπή συζητά το ενδεχόμενο δημιουργία Πράσινου Ταμείου για πόλεις του Τρίτου Κόσμου με στόχο την υποστήριξη μεγάλου φάσματος δράσεων σε επίπεδο τοπικών κοινοτήτων για την αναβάθμιση του περιβάλλοντος,

ΙΓ. έχοντας υπόψη ότι η Ευρωπαϊκή Ένωση δεν συμμετείχε μέχρι σήμερα ενεργά στη διεθνή δράση για οικιστικές εγκαταστάσεις,

ΙΔ. έχοντας υπόψη ότι η Επιτροπή θα συμμετάσχει στη Διεθνή Διάσκεψη Habitat II, και αναμένονται πολλά από το ρόλο που θα διαδραματίσει η Ευρωπαϊκή Ένωση στη διάσκεψη αυτή,

Το Ευρωπαϊκό Κοινοβούλιο,

1. καλεί την Επιτροπή να εκπονίσει τους όρους για ασφαλή και δίκαιη πρόσβαση σε ικανοποιητική στέγαση για όλους στο πλαίσιο μιας καλά καθορισμένης αρχής της επικουρικότητας, προκειμένου να προσδιορισθούν οι προς επίτευξη στόχοι σ' όλα τα κράτη μέλη, και ταυτόχρονα θα λαμβάνονται υπόψη οι τοπικές περιστάσεις[semigr ]

2. υπενθυμίζει στην Επιτροπή ότι δεν μπορεί να υπάρξει πραγματική οικονομική ολοκλήρωση χωρίς κοινωνική ολοκλήρωση[semigr ]

3. ζητεί επιμόνως από την Ευρωπαϊκή Ένωση να περιλάβει το δικαίωμα στέγασης σ' όλες τις συνθήκες και τους καταστατικούς χάρτες που διέπουν τις δραστηριότητες και τους στόχους της Ευρωπαϊκής Ένωσης[semigr ]

4. ζητεί από το Συμβούλιο και την Επιτροπή να εισαγάγουν πρόγραμμα με στόχο την ενίσχυση της συνεργασίας ανάμεσα στους τοπικούς παράγοντες που ασχολούνται με την κατάρτιση προτύπων σχεδίων (τα οποία περιλαμβάνουν τα τέσσερα στοιχεία της στέγασης, απασχόλησης, εκπαίδευσης και παροχής υπηρεσιών) για την σφαιρική ενσωμάτωση των περιθωριοποιημένων ομάδων, κατά το πρότυπο του προγράμματος που καταρτίσθηκε από τους Cecodhas, FEANTSA και την Ευρωπαϊκή Συνομοσπονδία Συνδικάτων, με την πλήρη συμμετοχή των γυναικών οι οποίες αποτελούν ισχυρό παράγοντα στην καταπολέμηση του αποκλεισμού και παίζουν καθοριστικό ρόλο στη διατήρηση και την αποκατάσταση του κοινωνικού συνδέσμου και της αλληλεγγύης[semigr ]

5. ζητεί από την Επιτροπή να εξετάσει πώς μπορεί να συνεχισθεί η χρηματοδότηση στο πλαίσιο της ΕΚΑΧ[semigr ]

6. ζητεί από την Επιτροπή να τονώσει τη δημιουργία νέων θέσεων απασχόλησης στον τομέα της οικοδομικής δραστηριότητας και τα συναφή επαγγέλματα και να προωθήσει την πρόσβαση των γυναικών στα επαγγέλματα του αρχιτέκτονα, του πολιτικού μηχανικού, του κατασκευαστή ή του πολεοδόμου, ούτως ώστε να βελτιώσει την κατοικία στο σύνολό της για όλους τους πολίτες της Ένωσης[semigr ]

7. υπενθυμίζει στην Επιτροπή τον βασικό ρόλο που παίζει ο εθελοντικός τομέας και αναγνωρίζει ταυτόχρονα ότι η αλληλεγγύη που οργανώνεται από τις κρατικές αρχές είναι ο θεμελιώδης παράγοντας της δημοκρατίας[semigr ]

8. ζητεί από την Επιτροπή να υποστηρίξει τους βασικούς ευρωπαϊκούς οργανισμούς όπως ο FEANTSA και ο Cecodhas στο μέτρο που λειτουργούν στον τομέα της καλύτερης πρόσβασης των ευάλωτων κοινωνικών ομάδων στη στέγαση[semigr ]

9. θεωρεί ότι, για όλες αυτές τις ενέργειες, η Ένωση μπορεί να δράσει πιο αποτελεσματικά απ' ό, τι τα κράτη μέλη μεμονωμένα και να συμβάλει σε πιο παράλληλες, συμπληρωματικές και καλά ενημερωμένες δράσεις στα κατάλληλα επίπεδα, υπό το πνεύμα των συνθηκών της Ένωσης[semigr ]

10. προτρέπει την Ευρωπαϊκή Ένωση να υποστηρίξει στη Διεθνή Διάσκεψη Habitat II την αναγνώριση του δικαιώματος στέγασης βελτιώνοντας για τον σκοπό αυτό τη Διεθνή Σύμβαση για τα Οικονομικά, Κοινωνικά και Πολιτισμικά Δικαιώματα[semigr ]

11. καλεί την Επιτροπή και τα κράτη μέλη να καταλήξουν σε πολιτική συναίνεση στη Διάσκεψη Habitat II υπέρ μίας πολιτικής των οικισμών που να ενσωματώνει περιβαλλοντικές, κοινωνικές, οικονομικές και πολιτισμικές πτυχές, καθώς και μία ανανεωμένη διεθνή προσπάθεια για την εφαρμογή της Local Agenda 21s σε πόλεις και αρχές τοπικής αυτοδιοίκησης[semigr ]

12. καλεί την Επιτροπή και τα κράτη μέλη να εργαστούν στην Διάσκεψη Habitat II υπέρ της παροχής κινήτρων στις ενέργειες αποκέντρωσης και της ενίσχυσης του ρόλου των τοπικών κοινοτήτων, για να μπορούν οι αρχές τοπικής αυτοδιοίκησης, οι ΜΚΟ, οι οργανώσεις σε επίπεδο τοπικής κοινότητας, κ.τ.λ., να έχουν άμεση πρόσβαση στα διεθνή δάνεια και κονδύλια χωρίς κυβερνητική διαμεσολάβηση[semigr ]

13. καλεί την Επιτροπή και τα κράτη μέλη να εργαστούν στη Διάσκεψη Habitat II για την ενίσχυση των αρμοδιοτήτων των αυτοχθόνων πληθυσμών, των μεταναστών, των προσφύγων και των παιδιών του δρόμου για να αποκτήσουν τα πολιτικά και οικονομικά μέσα για να καθορίσουν τις συνθήκες διαβίωσης και στέγασής τους[semigr ]

14. καλεί την Επιτροπή και τα κράτη μέλη να λάβουν μέρος στα μείζονα διεθνή προγράμματα παγκόσμιας κλίμακας για οικισμούς σε αναπτυσσόμενες χώρες ούτως ώστε να προωθηθεί ένας πιο αποτελεσματικός συντονισμός πολιτικής[semigr ]

15. καλεί την Επιτροπή να υποστηρίξει σθεναρά την Ευρωπαϊκή Εκστρατεία για Βιώσιμες Πόλεις[semigr ]

16. καλεί την Επιτροπή να αναθεωρήσει την πολιτική της σε αστικές περιοχές αναπτυσσομένων χωρών έτσι ώστε να δοθεί η δυνατότητα να συμμετάσχουν οι τοπικές κοινότητες, και ιδίως οι γυναίκες, στην εφαρμογή των σχεδίων, να έχουν άμεση πρόσβαση στα χορηγούμενα κονδύλια και στενότερο συντονισμό με ανάλογες δράσεις των κρατών μελών στις θιγόμενες περιοχές[semigr ]

17. καλεί τους υπουργούς στέγασης να περιλάβουν τις συστάσεις του ανά χείρας ψηφίσματος στην ημερήσια διάταξη της επόμενης επίσημης συνεδρίασής τους καθώς και στην ημερήσια διάταξη της επόμενης συνόδου για κοινωνικά θέματα[semigr ]

18. αναθέτει στον Πρόεδρό του να διαβιβάσει το ψήφισμα αυτό στο Συμβούλιο, την Επιτροπή, τα κοινοβούλια και τις κυβερνήσεις των κρατών μελών, την Οικονομική και Κοινωνική Επιτροπή, την Επιτροπή των Περιφερειών, τους κοινωνικούς εταίρους και τη Γενική Συνέλευση του ΟΗΕ και το Κέντρο του ΟΗΕ για τους Οικισμούς και την Ανθρώπινη Κατοικία.